Tə́bə́lə ai mim̀bóŋ míé, məmvié mə́sə ai bəḿbāŋálā mə́túnuŋa, 14alámbā miǹtəm, ai bibəlan bíé, mim̀fyɛ míé ai m̀bɔ́n ású m̀fyɛ. 15Alatâr balabínda ai mim̀bóŋ míé ai m̀bɔ́n mə́wɔ́bɔ, otú məsan, ai eyé ńtsígi yǎ ḿbɛ̄ étɔbɔgɔ. 16Alatâr yǎ édīgi mətúnuŋa ai yáŋáyaŋa bikie woé, mim̀bóŋ míé ai məmvié móé, bísin ai ebyɛdəga dzíé. 17Bikəlě yā ébə̌m, məndíé ai mətǐŋ yā étēde ai eyé ńtsígī yā ḿbɛ̄ ébə̌m, 18mvi yǎ étɔbɔgɔ ai ényí yǎ ébə̌m ai miǹkǒl yā étēde. 19Biyé bí nyāngá yā bábəlan ai byá á ḿfūfúbu, mim̀fúfúb míḿbɔ́d mí fada Áron ai mim̀bɔ́d yā bɔ́n bóé báyi kǎd bɔ̄d á ésīē fada dzábá.” 20Ńdɔ̄ hḿ ékōán bɔ́n bə́ Ísraɛ̂l ésə̄ é ngákódō Mósɛs ósū. 21Ébá bə́sə ǹnə́m ó tíndigi bɔ́ ai ébá bə́sə̄ bə́ ngábə́ bələ́ évāg á ńsísīm bə́ ngazu ai afáŋ dábán ású Ǹtondôbə, ású mə́lóŋ mə́ ébə̌m bíkóán, ai bisíé bísə̄ yā étēde ai ású elad mim̀fúfúb biwɔ́man. 22Fám ai biníngá bə́ ngakúban hḿ ébá bə́sə ǹnə́m ó tíndigi bɔ́, bə́ ngázu ai bibánaŋa, bimvongá ai bilondé, ai miǹsángá, bidzáman bí nyɔ́l bí mvɔ́d məkyaí mə́sə, bɔ́ bə́sə̄ bə́ ngavə́ Ńtondôbə dzóm mvɔ́d.